Mökin poika (Salmelainen)
Kohtalaisesti.

 1. Jo hetken oon nyt heilunut mä
 kirves käissäni,
 ja hongan oisin
 kaatanut, vaan vaipui voimani.

 2. Ol’ ennen mulla kuntoa,
 en silloin uupunut;
 vaan pehkuleivän syötyä
 on ruumis riutunut.

 3. Jos kurja muunne muuttaisin
 jo tästä seudusta,
 niin leivän ehkä löytäisin
 ja palkan vaivasta.

 4. Vaan vaikka siellä saisinkin
 ma ruuan runsahan,
 niin vaikea on kuitenkin
 mun saada matkahan.

J. L. Runeberg. (Suom.)

Eero Salmelainen
Johan Ludvig Runeberg
Karl Johan Moring